Rikunarita-ORG/Wikinium huggingface dataset:
# বিশ্ব বেংক

বিশ্ব বেংক
World Bank|  বিশ্ব বেংকৰ ল’গ’ |
| **Script error: The function "autoWithCaption" does not exist.** |
| গঠন | জুলাই ১৯৪৪ |
| প্ৰকাৰ | আন্তঃৰাষ্ট্ৰীয় বিত্তীয় প্ৰতিষ্ঠান |
| উদ্দেশ্য | ঋণ প্ৰদান |
| Headquarters | ৱাশ্বিংটন ডি.চি., আমেৰিকা যুক্তৰাষ্ট্ৰ |
| সদস্য | ১৮৮খন দেশ (IBRD) ১৭২খন দেশ (IDA) |
| Parent organization | বিশ্ব বেংক গোট |
| ৱেবছাইট | www.worldbank.org |

**বিশ্ব বেংক** (ইংৰাজী: World Bank) হৈছে এক আন্তঃৰাষ্ট্ৰীয় বিত্তীয় প্ৰতিষ্ঠান। প্ৰতিষ্ঠানটোৱে উন্নয়নশীল দেশসমূহক আন্তঃগাঁঠনি নিৰ্মাণৰ বাবে ঋণ প্ৰদান কৰে। বিশ্ব বেংক দুটা প্ৰতিষ্ঠানেৰে গঠিত: *ইণ্টাৰনেচনেল বেংক ফৰ ৰিকনষ্ট্ৰাকচন এণ্ড ডেভেলপমেণ্ট* অৰ্থাৎ আন্তঃৰাষ্ট্ৰীয় পুনৰ্নিৰ্মাণ আৰু উন্নয়ন বেংক বা চমুকৈ আই.বি.আৰ.ডি. আৰু *ইণ্টাৰনেচনেল ডেভেলপমেণ্ট এছ’চিয়েচন* অৰ্থাৎ আন্তঃৰাষ্ট্ৰীয় উন্নয়ন সংস্থা বা চমুকৈ আই.ডি.এ.। বিশ্ব বেংক ৰাষ্ট্ৰসংঘৰ ব্যৱস্থাসমূহৰ অন্তৰ্গত *বিশ্ব বেংক গোট*ৰ ভিতৰুৱা প্ৰতিষ্ঠান।

বিশ্ব বেংকৰ আনুষ্ঠানিক লক্ষ্য হৈছে দৰিদ্ৰতা নিৰ্মূলকৰণ। প্ৰতিষ্ঠানটোৰ *আৰ্টিকলছ অফ এগ্ৰীমেণ্ট*ৰ মতে ইয়াৰ সকলো সিদ্ধান্ত বৈদেশিক বিনিময় আৰু আন্তৰ্জাতিক বেহা-বেপাৰৰ অগ্ৰগতি আৰু মূলধন বিনিয়োগৰ পক্ষত হ’ব লাগিব।

## ইতিহাস

বিশ্ব বেংক আৰু আন্তঃৰাষ্ট্ৰীয় মুদ্ৰা নিধিৰ পিতৃস্বৰূপ যথাক্ৰমেজন মে’নাৰ্ড কিনছ (সোঁফালে) আৰু হেৰী ডেস্কটাৰ হোৱাইট
১৯৪৪ চনত ব্ৰেটন ৱুডছ কনফাৰেঞ্চত অন্য তিনিটা প্ৰতিষ্ঠানৰ (আন্তঃৰাষ্ট্ৰীয় মুদ্ৰা নিধিকে ধৰি) লগতে বিশ্ব বেংকৰ স্থাপনা কৰা হয়।
এই কনফাৰেঞ্চত বহুকেইখন দেশে যোগদান কৰিছিল যদিও আমেৰিকা যুক্তৰাষ্ট্ৰ আৰু যুক্তৰাজ্যই প্ৰভাৱশালী পক্ষ হিচাপে আলোচনাত আধিপত্য বিস্তাৰ কৰে।

ৱাশ্বিংটন ডি.চি.ত থকা বিশ্ব বেংকৰ মুখ্য কাৰ্যালয় ভৱন
১৯৬৯ চনৰ আগলৈকে বিশ্ব বেংকে তুলনামূলকভাৱে কম পৰিমাণৰ ঋণ প্ৰদান কৰিছিল আৰু ঋণৰ আবেদনকাৰী দেশে বেংকৰ কঠোৰ চৰ্ত্ত মানি চলিব লাগিছিল।
বিশ্ব বেংকৰ পৰা ঋণ লাভ কৰা প্ৰথম দেশ আছিল ফ্ৰাঞ্চ। দেশখনে ২৫০,০০০,০০০ আমেৰিকান ডলাৰৰ ঋণ লাভ কৰিছিল।
১৯৬৮ ৰ পৰা ১৯৮০ চনলৈ বেংকটোৱে তৃতীয় বিশ্বৰ দেশসমূহৰ লোকসকলৰ প্ৰাথমিক প্ৰয়োজনসমূহ পূৰ কৰাত গুৰুত্ব আৰোপ কৰে। আন্তঃগাঁঠনিৰ বাহিৰেও সামাজিক সেৱা তথা অন্যান্য ক্ষেত্ৰলৈ ঋণ প্ৰদান কৰাৰ ফলত বেংকৰ ঋণ আৰু ইয়াৰ গ্ৰহণকাৰীৰ পৰিমাণ বৃদ্ধি পায়।
বেংকৰ উন্নয়ন নীতিৰ বাবে পাৰিপাৰ্শ্বিক দিশত হোৱা ক্ষয়-ক্ষতিৰ বাবে প্ৰতিষ্ঠানটো সমালোচিত হয় আৰু সেয়ে ১৯৮৯ চনৰ পৰা ই পাৰিপাৰ্শ্বিক গোট তথা বেচৰকাৰী সংস্থাসমূহলৈকো ঋণ প্ৰদান কৰিবলৈ লয়।
২০১২ চনত প্ৰথমবাৰৰ বাবে দুজন অনা-আমেৰিকান লোক বিশ্ব বেংকৰ সভাপতি পদৰ বাবে মনোনীত হয়। ২০১২ চনৰ ২৭ এপ্ৰিলত জিম য়ং কিম সভাপতি নিৰ্বাচিত হয়।

## তথ্য সংগ্ৰহ
# উষ্ণতা

**উষ্ণতা** হৈছে কোনো বস্তু গৰম নে ঠাণ্ডা তাৰ এক তুলনামূলক জোখ। থাৰ্মমিটাৰৰ সহায়ত ইয়াক জোখা হয়। উষ্ণতা জোখাৰ বহুতো স্কেল আৰু একক আছে। তাৰে ভিতৰত চেলচিয়াছ(পোনপ্ৰথমে চেণ্টিগ্ৰেড হিচাপে জনা গৈছিল), ফাৰেণহাইট, আৰু বৈজ্ঞানিক কাম কাজত ব্যৱহৃত কেলভিন অন্যতম।

আটাইতকৈ ঠাণ্ডা উষ্ণতা হৈছে তাত্ত্বিকভাৱে পৰম শূন্যতা, য'ত অণু আৰু পৰমাণুসমূহৰ গতি একেবাৰে কম হৈ পৰে- ধ্ৰূপদীয় ভাৱে, এই অৱস্থাটো আচলতে একেবাৰে গতিশূন্য, কিন্তু কোৱাণ্টাম অনিশ্চয়তাৰ সূত্ৰ অনুসৰি জনা যায় যে এই অৱস্থাতো কণাসমূহৰ শূ্ন্য অৱস্থাৰ শক্তি কিছু থাকে। পৰম শূন্য উষ্ণতাক কেলভিন স্কেলত ০ কেলভিন, চেলচিয়াছ স্কেলত -২৭৩.১৫ ডিগ্ৰী চেলচিয়াছ আৰু ফাৰেনহাইট স্কেলত -৪৫৯.৬৭ ডিগ্ৰী ফাৰেণহাইট হিচাপে প্ৰকাশ কৰা হয়।

গতিবিজ্ঞানৰ সূত্ৰানুসৰি(kinetic theory) পৰম উষ্ণতা, পদাৰ্থটো গঠনকাৰী মৌলিক ক্ষুদ্ৰাতিক্ষুদ্ৰ কণাসমূহ যেনে-ইলেকট্ৰন, অণু, পৰমাণুৰ গতিৰ গড় গতিশক্তিৰ সমানুপাতিক।

উষ্ণতা জীৱনৰ বিভিন্ন ক্ষেত্ৰত দৰকাৰী হোৱাৰ লগতে বিজ্ঞানৰ বিভিন্ন ক্ষেত্ৰ যেনে পদাৰ্থ বিজ্ঞান, ৰসায়ন, ভূ-তত্ত্ব, জীৱবিজ্ঞান আদিত গুৰুত্বপূৰ্ণ।

## উষ্ণতাৰ প্ৰভাৱ

পদাৰ্থৰ বহুতো প্ৰক্ৰিয়া উষ্ণতাৰ দ্বাৰা প্ৰভাৱান্বিত যেনে-
১) পদাৰ্থৰ ধৰ্ম যেনে দশা বা অৱস্থা (phase), ঘনত্ব, দ্ৰাব্যতা, বায়ুৰ চাপ, বিদ্যুৎ পৰিবাহিতা
২) ৰাসায়নিক প্ৰক্ৰিয়াৰ গতি আৰু ব্যাপ্তি
৩) কোনো পদাৰ্থই কিমান পৰিমাণে তাপীয় নিৰ্গমন কৰে
৪) শব্দৰ বেগ হৈছে পৰম উষ্ণতাৰ বৰ্গমূলৰ ফলন।
# ব'ৰণ

ব'ৰণ
**ব'ৰণ** হৈছে এটা ৰাসায়নিক মৌল যাৰ ৰাসায়নিক চিহ্ন "B" পাৰমাণৱিক সংখ্যা ৫। ব'ৰণ পৰ্য্যাবৃত্ত তালিকাৰ ২ পৰ্য্যায়, ১৩ বৰ্গৰ p-গোষ্ঠীৰ মৌল। নামটো আৰৱীক শব্দ 'বুৰাক'ৰ পৰা আহৰণ আহিছে, যিটো হৈছে বৰাস্ক।

## ৰাসায়নিক ধৰ্ম আৰু গঠন

* ব'ৰণত থকা ইলেক্ট্ৰনৰ সংখ্যা ৫।
* ইলেকট্ৰনীয় বিন্যাস 1s11p22s22p1 .
* পাৰমাণৱিক সংখ্যা (নিউক্লিয়াছত প্ৰটনৰ সংখ্যা): ৫
* পাৰমাণৱিক ওজন (পৰমাণুৰ গড় ভৰ): ১০.৮১
* ঘনত্ব: ২.৩৪ গ্ৰাম প্ৰতি ঘন চেণ্টিমিটাৰ
* কোঠাৰ তাপমাত্ৰাত অৱস্থা: কঠিন
* গলনাংক: ২৩৫০ ডিগ্ৰী ফৰেনহেইট (২০৭৭ ডিগ্ৰী চেলচিয়াছ)
* উতলাংক: ৭২৩২ ডিগ্ৰী ফৰেনহেইট (৪০০০ ডিগ্ৰী চেলচিয়াছ)
* আটাইতকৈ সচৰাচৰ আইছ'টোপ: 11B

## তথ্য সংগ্ৰহ
# ষ্টেচু অফ লিবাৰ্টি

*স্বাধীনতাৰ প্ৰতিমূৰ্তি* নিউ ইয়ৰ্ক নগৰৰ লিবাৰ্টি আইলেণ্ডত অৱস্থিত।
**স্বাধীনতাৰ প্ৰতিমূৰ্তি** (Liberty Enlightening the World; ফৰাচী: La Liberté éclairant le monde) এটা নিউক্লাসিক শৈলীৰ বৃহৎ মূৰ্তিচিত্ৰ, যি নিউ ইয়ৰ্ক চিটিৰ নিউ ইয়ৰ্ক উপসাগৰৰ ভিতৰত অৱস্থিত লিবাৰ্টি আইলেণ্ডত থকাৰ লগতে আমেৰিকা যুক্তৰাষ্ট্ৰৰ এক গুৰুত্বপূৰ্ণ প্ৰতীক। তামাৰে আবৃত এই প্ৰতিমূৰ্তিটো ফ্ৰান্সৰ জনসাধাৰণৰ পৰা আমেৰিকা যুক্তৰাষ্ট্ৰলৈ দিয়া এটা উপহাৰ, যাক ফ্ৰেঞ্চ ভাস্কৰ ফ্ৰেদেৰিক অ'গুষ্ট বাৰ্থল্ডিয়ে ডিজাইন কৰিছিল আৰু ইয়াৰ ধাতু কাঠামোখন গুস্তাভ আইফেলয়ে নিৰ্মাণ কৰিছিল। এই প্ৰতিমূৰ্তিটো ১৮৮৬ চনৰ ২৮ অক্টোবৰত উন্মোচিত কৰা হৈছিল।

এই প্ৰতিমূৰ্তিটো এটা স্বাধীনতাৰ ৰোমান দেৱীৰ অনুপ্ৰাণিত, চিৰাচৰিত পোছাক পৰিধান কৰা এজনী মহিলাৰ ৰূপত প্ৰতিষ্ঠিত। তেওঁ নিজৰ সোঁহাতত এখন দিপ্‌ জ্বলা মশাল ধৰি আছে আৰু বাওঁহাতত *tabula ansata* ধৰণৰ এখন ফলক লৈ আছে, য’ত JULY IV MDCCLXXVI (৪ জুলাই, ১৭৭৬) তাৰিখটো ৰোমান সংখ্যাত খোদিত আছে। এই তাৰিখটো আমেৰিকাৰ স্বাধীনতা ঘোষণাক সূচায়। তেওঁ তেওঁৰ বাঁও ভৰাত এটা ভাঙি পেলোৱা শৃংখল আৰু বেড়ী মচি থৈছে, যিয়ে আমেৰিকাৰ গৃহযুদ্ধৰ পিছত আমেৰিকাত দাসপ্ৰথাৰ অন্তৰ স্মৃতিচিহ্ন হিচাপে বিবেচিত।

এই প্ৰতিমূৰ্তিটো ১৮৬৫ চনত ফ্ৰেঞ্চ ঐতিহাসিক আৰু দাসত্ত্ববিৰোধী আন্দোলনকাৰী এডুৱাৰ্ড দে লাবুলেয়ে প্ৰস্তাব কৰিছিল, যিয়ে যুক্তৰাষ্ট্ৰৰ স্বাধীনতাৰ শতবৰ্ষ (১৮৭৬) উদযাপন, গণতন্ত্ৰৰ অটলতা আৰু দাসত্ত্বৰ পৰা মুক্তিৰ স্মৃতি ৰূপে এটা স্মাৰক প্ৰতিষ্ঠা কৰাৰ কথা ভাবিছিল। কিন্তু ফ্ৰাংকো-প্ৰাছিয়ান যুদ্ধৰ ফলত কাম বিলম্বিত হয় আৰু ১৮৭৫ চনত লাবুলে ফ্ৰান্সৰ জনতাই প্ৰতিমূৰ্তিৰ খৰচ বহন আৰু আমেৰিকাই স্থান আৰু স্তম্ভ নিৰ্মাণৰ দায়িত্ব লোৱাৰ প্ৰস্তাব আগবঢ়ায়।

বাৰ্থল্ডিয়ে প্ৰথমে মূৰ আৰু মশাল থকা বাহু অংশ নিৰ্মাণ কৰিছিল আৰু এই অংশসমূহক বেলেগ বেলেগ আন্তঃৰাষ্ট্ৰীয় প্ৰদৰ্শনীত প্ৰদৰ্শন কৰা হৈছিল। মশালধাৰী বাহুখন ১৮৭৬ চনৰ শতবৰ্ষ প্ৰদৰ্শনীত ফিলাডেলফিয়াত আৰু ১৮৭৬-১৮৮২ চনৰ ভিতৰত ম্যানহেটনৰ মেডিছন স্কুৱাৰ পাৰ্কত প্ৰদৰ্শন কৰা হৈছিল। পুঁজিৰ অভাৱ বিশেষকৈ আমেৰিকাত দেখা যায়। ১৮৮৫ চনত স্তম্ভ নিৰ্মাণ বন্ধ হোৱাৰ উপকণ্ঠত থাকোঁতেই *New York World* কাকতৰ প্ৰকাশক জ’ছেফ পুলিচাৰয়ে পুঁজিৰ বাবে আহ্বান জনায় আৰু ১,২০,০০০তকৈ অধিক দানকাৰীয়ে এক ডলাৰৰো তলৰ অনুদান আগবঢ়ায়। প্ৰতিমূৰ্তিখন ফ্ৰান্সত নিৰ্মাণ কৰি, খণ্ড খণ্ড ৰূপে আমেৰিকালৈ পঠিয়াই, পূৰ্ণ হৈ থকা স্তম্ভত স্থাপন কৰা হয়।

এই প্ৰতিমূৰ্তিটো লাইটহাউচ ব'ৰ্ডৰ অধীনত ১৯০১ চনলৈকে ৰখা হৈছিল, তাৰপিছত যুদ্ধ বিভাগৰ তত্ত্বাৱধানত আছিল। ১৯৩৩ চনৰ পৰাই ই ৰাষ্ট্ৰীয় উদ্যান সেৱাৰ অধীন স্বাধীনতাৰ প্ৰতিমূৰ্তি ৰাষ্ট্ৰীয় স্মাৰক হিচাপে সংৰক্ষণ কৰা হৈছে। পৰ্যটকৰ বাবে স্তম্ভ আৰু মুকুট অভ্যন্তৰভাগলৈ সীমিতভাৱে প্ৰৱেশ সলভ, যদিও ১৯১৬ চনৰপৰাই মশাল অংশত জনসাধাৰণৰ প্ৰৱেশ নিষিদ্ধ কৰা হৈছে।

## উৎস